b'\n_START_ARTICLE_\nFestival evropskega in mediteranskega filma\n_START_SECTION_\n1. FEMF 2010\n_START_PARAGRAPH_\nLeta 2010 je Festival evropskega in mediteranskega filma gostoval v Kopru. V glavnem (tekmovalnem) programu je bilo osem novih filmskih produkcij, filme pa je ocenjevala mednarodna \xc5\xbeirija v sestavi - Pavel Jech (profesor na FAMU), Brendan Walsh (scenarist profesor scenaristike v ZDA), Alenka Kraigher (igralka) in Anamaria Percavassi (direktorica festivala Alpe Adria Cinema v Trstu). Najbolj\xc5\xa1i film festivala (nagrada Grand Prix) je postal film Metastaze re\xc5\xbeiserja Branka Schmidta. Nagrada za fotografijo, posve\xc4\x8deno Vilku Fila\xc4\x8du (the Vilko Fila\xc4\x8d best cinematography award), je \xc5\xa1la v roke direktorju fotografije Slobodanu Trnini\xc4\x87u, za film Besa. Nagrada ob\xc4\x8dinstva in posebna pohvala \xc5\xbeirije pa filmu Mal\xc4\x8dki (\xc2\xbbBabies\xc2\xab\xc2\xab) re\xc5\xbeiserja Thomasa Balmesa.\n_START_SECTION_\n2. FEMF 2011\n_START_PARAGRAPH_\nDruga izvedba Festivala je v tekmovalnem programu predstavila 10 produkcij, vezanih na morje. Filme je ocenjevala mednarodna festivalska \xc5\xbeirija, ki so jo sestavljali: filmski ustvarjalec iz ZDA Maxwell Hoffman (sin slovitega hollywoodskega igralca Dustina Hoffmana), srbska filmska publicistka Dubravka Laki\xc4\x87 ter legendarni slovenski filmski, televizijski in gledali\xc5\xa1ki igralec Demeter Bitenc. V \xc5\xbeari\xc5\xa1\xc4\x8du je bil fokus na tur\xc5\xa1ki film, ki je obsega \xc5\xa1est filmov. Gre za Usodo re\xc5\xbeiserja Zeki Demirkubuze in film Nedol\xc5\xbenost istega re\xc5\xbeiserja. Tu je \xc5\xa1e film Jesen re\xc5\xbeiserja \xc3\x96zcan Alperja, film \xc4\x8crna in bela re\xc5\xbeiserja Ahmeta Boyacioglua, film z naslovom Mednaroden Sirri Sureyyana Onder in Muharrema Gulmeza ter film z naslovom Pandorina skrinjica avtorja Yesim Ustaoglua. Poleg tega so bili v tekmovalnem programu \xc5\xa1e vojna drama Sovra\xc5\xbenik re\xc5\xbeiserja Dejana Ze\xc4\x8devi\xc4\x87a, generacijska satira Punk ni mrtev Vladimirja Bla\xc5\xbeevskiga, socialna drama Sneg na Kilimand\xc5\xbearu Roberta Guediguiana, komedija 72 dni Danila \xc5\xa0erbed\xc5\xbeije, celove\xc4\x8derni dokumentarni film WikiRebels (Wikiuporniki) avtorjev Jesper Huor in Bosse Lindquist, Moje veselje re\xc5\xbeiserja Sergeia Loznitse, drama \xc4\x8ce seme ne umre Sini\xc5\xa1e Dragina in komedija Sol \xc5\xbeivljenja Giannija Di Gregoria. Na festivalu so v spomin na direktorja fotografije Vilka Fila\xc4\x8da predvajali tudi film (A)Torzija. Film, ki je bil tudi slovenski nominiranec za nagrado oskar. _NEWLINE_Najpresti\xc5\xbenej\xc5\xa1a nagrada festivala zlati rog za najbolj\xc5\xa1i film je \xc5\xa1la v roke Dejana Ze\xc4\x8devi\xc4\x87a za film Sovra\xc5\xbenik (Neprijatelj). Podelil mu jo je Bitenc z besedami, da gre za "zanimivo zgodbo, mo\xc4\x8dno fotografijo, impresivnima scenografijo in igro ter zelo spretno re\xc5\xbeijo". Nagrado Vilka Fila\xc4\x8da za najbolj\xc5\xa1o fotografijo v filmu so prisodili Olegu Mutu za film Moje veselje (Schastye moe), posebno omembo \xc5\xbeirije FEMF\xc2\xa0pa si je prislu\xc5\xbeil film Wikiuporniki: Dokumentarec (Wikirebels: The Documentary). Medtem pa je \xc5\xbeirija Fedeora v sestavi Dubravke Laki\xc4\x8d, Ton\xc4\x8dija Valenti\xc4\x87a in Gabriela Barrere dolo\xc4\x8dila nagrado za najbolj\xc5\xa1i film filmu Punk ni mrtev (Pankot ne e mrtov). Zmagovalec ob\xc4\x8dinstva je postal film Mila Turajli\xc4\x87a z naslovom Komunisti\xc4\x8dni film (Cinema Komunisto).\n_START_SECTION_\n3. FEMF 2012\n_START_PARAGRAPH_\nS projekcijo filma Martina Turka Nahrani me z besedami se je Festival prvi\xc4\x8d predstavil v Piranu - v Gledali\xc5\xa1\xc4\x8du Tartini. Tretja izdaja Festivala evropskega in mediteranskega filma je potekala od 29.11. \xe2\x80\x93 2.12.2012. Filme je ocenjevala tri\xc4\x8dlanska mednarodna \xc5\xbeirija v zasedbi Maja Bogojevi\xc4\x87 (\xc4\x8crna Gora), Matic Majcen (Slovenija) in Goran Ivani\xc5\xa1evi\xc4\x87 (Hrva\xc5\xa1ka). V tekmovalnem programu je bilo prikazanih 10 filmov. Na tretjem FEMF-u je slavil film Razglasitev vojne (La guerre est d\xc3\xa9clar\xc3\xa9e) re\xc5\xbeiserke Val\xc3\xa9rie Donzelli, ki je dobila tudi nagrado za najbolj\xc5\xa1o re\xc5\xbeiserko. Nagrado Vilka Fila\xc4\x8da za najbolj\xc5\xa1ega direktorja fotografije je \xc5\xbeirija podelila Erolu Zub\xc4\x8devi\xc4\x87u za film Otroci Sarajeva (Djeca) re\xc5\xbeiserke Aide Begi\xc4\x87.\n_START_SECTION_\n4. FEMF 2013\n_START_PARAGRAPH_\n4. festival evropskega in mediteranskega filma je potekal v Gledali\xc5\xa1\xc4\x8du Tartini, Piran od 3. do 6. oktobra 2013. Program festivala je bil sestavljen iz sklopov - Glavni tekmovalni program, Fokus na sodobni \xc5\xa1vedski film, otro\xc5\xa1ki filmi ter delavnice za otroke in mlade, Posebne projekcije (novi slovenski filmi in koprodukcija), vzporedni program: okrogla miza o nasilju v politiki ter predavanje in razgovor na temo kr\xc5\xa1enja \xc4\x8dlovekove pravic in etni\xc4\x8dnega \xc4\x8di\xc5\xa1\xc4\x8denja (v sodelovanju z Amnesty International). V tekomovalnem programo je bilo 11 filmov, skupaj pa \xc5\xbee 22._NEWLINE_Po izboru mednarodne \xc5\xbeirije 4. FEMF-a v sestavi Lenka Kny, Zlatko Vidackovi\xc4\x87 in Valentin Perko, je nagrado za najbolj\xc5\xa1i film prejela filmska drama Ulica v Palermu (Via Castellana Bandiera) italijanske re\xc5\xbeiserke Emme Dante.\xc2\xa0Nagrado za najbolj\xc5\xa1ega re\xc5\xbeiserja tekmovalnega programa si je prislu\xc5\xbeil Michele Placido za film Ostrostrelec (Le Guetteur). Nagrado Vilko Fila\xc4\x8d za najbolj\xc5\xa1ega direktorja fotografije pa je prejel Milan Spasi\xc4\x87 za kamero v filmu Ko se zdani (Kad svane dan). Nagrada za poseben dose\xc5\xbeek na podro\xc4\x8dju filmske dokumentaristike je \xc5\xa1la v roke avtorski ekipi filma Jan Plestenjak: Priznam, re\xc5\xbeiserja Bojana Dovrtela. Nagrado za avtorski prispevek k razvoju evropske kinematografije je dobil Goran Paskaljevi\xc4\x87, re\xc5\xbeiser filma Ko se zdani. Na ve\xc4\x8derni slovesnosti mu jo je podelil hrva\xc5\xa1ki igralec Filip Juri\xc4\x8di\xc4\x87, znan po glavni vlogi v filmu Larina izbira.\n_START_SECTION_\n5. FEMF 2014\n_START_PARAGRAPH_\n5. Festival evropskega in mediteranskega filma je potekala pod pokroviteljstvom \xc5\xbeupana Pirana, g. Bossmana. Slovesnost je vodila Mi\xc5\xa1a Molk, za glasbeni nastop pa je poskrbel Rudi Bu\xc4\x8dar (zmagovalec festivala Melodije morja in sonca). V uradnem tekmovalnem programu so bili prese\xc5\xbeki evropske kinematografije, pa tudi \xc5\xbee nekaj mediteranskih biserov z bli\xc5\xbenjega vzhoda. Novim delom uveljavljenih avtorskih imen kot so Assayas, Pawlikowski, Loach, van Warmerdam, Archibugi, Coninx, Mundruczo, Mitta, Fontaine so se pridru\xc5\xbeili \xc5\xa1tirje izbrani prvenci evropskega programa Eye On Films - Samo v New Yorku, Bogomolka, Kavboji in Barbari. Dr\xc5\xbeava v Fokusu je bila Italija, pojem mediteranske kinematografije, ki se je zadnja leta zopet vra\xc4\x8dala h kakovosti, ki jo poznamo iz \xc4\x8dasov slave velikih imen italijanskega filma. Te \xc4\x8dase je prepri\xc4\x8dljivo obudil Paolo Sorrentino s filmom Neskon\xc4\x8dna lepota (veli\xc4\x8dastnim prispevkom k zgodovini evropskega filma). Sledijo so \xc5\xa1e filmi Marina, \xc4\x8clove\xc5\xa1ki kapital, Preproste besede in \xc4\x8cudesa._NEWLINE_Po izboru tri\xc4\x8dlanske \xc5\xbeirije FEMF, ki so jo sestavljali Aleksandra Balmazovi\xc4\x87, Pavo Marinkovi\xc4\x87 in Simon Tan\xc5\xa1ek, je \xc5\xa1la najpresti\xc5\xbenej\xc5\xa1a nagrada festivala za najbolj\xc5\xa1i film v roke palestinski drami Omar re\xc5\xbeiserja Hanyja Abu-Assada. Nagrado za najbolj\xc5\xa1ega re\xc5\xbeiserja tekmovalnega programa si je prislu\xc5\xbeil Kornel Mundruczo za film Beli bog. Nagrada Vilko Fila\xc4\x8d za najbolj\xc5\xa1ega direktorja fotografije bo \xc5\xa1la v roke Lukaszu Zalu in Ryszardu Lenczewskemu za kamero v filmu Ida re\xc5\xbeiserja Pawela Pawlikowskega. V kategoriji Prvencev so se za nagrado potegovali \xc5\xa1tirje filmi iz sekcije - Samo v New Yorku (Izrael/Francija), Bogomolka (Francija), Barbari (Srbija) in Kavboji (Hrva\xc5\xa1ka). Nagrado je prejel re\xc5\xbeiser filma Kavboji Tomislav Mr\xc5\xa1i\xc4\x87, ki je prepri\xc4\x8dal z izborom in usmerjanjem glavnih igralcev, u\xc4\x8dinkovito priredbo gledali\xc5\xa1ke igre v filmski medij, ter uspe\xc5\xa1no dramaturgijo poteka filmskega dogajanja. Nagrado za ustvarjalni prispevek k razvoju filma in \xc5\xa1e posebej evropske kinematografije je prejel vsestranski filmski in gledali\xc5\xa1ki ustvarjalec, igralec, pevec in tudi re\xc5\xbeiser, Rade \xc5\xa0erbed\xc5\xbeija. Kot igralca smo \xc5\xa0erbed\xc5\xbeijo lahko ob\xc4\x8dudovali v \xc5\xa1tevilnih filmih, na 2. FEMF-u pa je bil predvajan duhoviti film njegovega sina Danila \xc5\xa0erbed\xc5\xbeije (72 dni), v katerem je blestel v vlogi dru\xc5\xbeinskega patriarha.\n_START_SECTION_\n6. FEMF 2015\n_START_PARAGRAPH_\nOtvoritev 6. Festivala je bila 6.10.2015 pod pokroviteljstvom \xc5\xbeupana g. Bossmana. Otvoritveni film je bil \xc4\x8drna komedija \xc5\xa0i\xc5\xa1ka Deluxe re\xc5\xbeiserja Jana Cvitkovi\xc4\x8da. Festival se je mo\xc4\x8dno raz\xc5\xa1iril, kar dokazuje kar 6. programskih sekcij. V tekmovalnem programu je bilo prikazanih 14 filmov, sledile so \xc5\xa1e sekcije: Prvenci (3 filmi), Avtorice (5), Francija v \xc5\xbeari\xc5\xa1\xc4\x8du (4), uradni del (6) in kulturno vzgojni program (4). Skupaj 31 filmov. Novim delom uveljavljenih avtorskih imen so se pridru\xc5\xbeili trije izbrani prvenci evropskega programa Eye On Films: Panama, Ti mene nosi\xc5\xa1 in Na\xc5\xa1e vsakdanje \xc5\xbeivljenje. Dr\xc5\xbeava v Fokusu je bila Francija, pojem mediteranske kinematografije. Tri\xc4\x8dlansko \xc5\xbeirijo so predstavljali Neva Mu\xc5\xbei\xc4\x8d (filmska kriti\xc4\x8darka in prevajalka), Radovan \xc4\x8cok (direktor fotografije) in Ubald Trnkoczy (filmski in TV re\xc5\xbeiser). Na projekcijah so se pridru\xc5\xbeili \xc5\xa1tevilni filmski gosti. Najve\xc4\x8d filmarjev pa se je zbralo na strokovnem sre\xc4\x8danju, ko je potekala predstavitev Evropskega zdru\xc5\xbeenja \xc5\xbeensk filmark- EWA. Zaklju\xc4\x8dna projekcija je bil film Vse bo \xc5\xa1e dobro legendarnega re\xc5\xbeiserja in povratnika Wima Wendersa._NEWLINE_Nagrado za najbolj\xc5\xa1i film je dobil film Dobrodu\xc5\xa1ni velikan re\xc5\xbeiserja Dagurja Karija. Najbolj\xc5\xa1i re\xc5\xbeiser je postal Rus Aleksej German mlaj\xc5\xa1i s filmom Pod elektri\xc4\x8dnimi oblaki, nagrado Vilka Fila\xc4\x8da za najbolj\xc5\xa1ega direktorja fotografije je \xc5\xa1la v roke Norve\xc5\xbeanu Sturli Brandth Grovlenu za film Viktoria, nagrado za najbolj\xc5\xa1i prvenec pa je prejel film Na\xc5\xa1e vsakdanje \xc5\xbeivljenje sarajevske re\xc5\xbeiserke Ines Tanovi\xc4\x87. Nagrado za ustvarjalni prispevek na podro\xc4\x8dju svetovne kinematografije je prejel srbski igralec Slavko \xc5\xa0timac, ki je bil tudi \xc4\x8dastni gost festivala.\n_START_SECTION_\n7. FEMF 2016\n_START_PARAGRAPH_\nSedmi Festival je potekal v Piranu (Gledali\xc5\xa1\xc4\x8de Tartini in MediaDom Pyrhani) od 4.-8. oktobra 2016. Tri\xc4\x8dlanska mednarodna \xc5\xbeirija v sestavi igralka Labina Mitevska (Makedonija), direktor fotografije in filmski re\xc5\xbeiser Jure Pervanje (Slovenija) ter predstavnica Euroimage Petra Kashmiry (Nem\xc4\x8dija). Na Festivalu je bilo prikazanih 34 filmov v 6 sekcijah - Tekmovalni program, Masters, Dokumentarni program, Novi italijanski film, Nem\xc4\x8dija v \xc5\xbeari\xc5\xa1\xc4\x8du ter kulturno vzgojni program. Nagrado za igralski prispevek k slovenskemu filmu je prejela Milena Zupan\xc4\x8di\xc4\x8d, ki je bila tudi \xc4\x8dastna gostja festivala. Nagrado za avtorski prispevek k evropskemu filmu pa je na otvoritvi prejel Danis Tanovi\xc4\x87, prav tako \xc4\x8dastni gost festival. \xc5\xbdirija je nagrado za najbolj\xc5\xa1i prvenec podelila filmu Album re\xc5\xbeiserja Mehmeta Can Mertogluja. Nagrado Vilka Fila\xc4\x8da za najbolj\xc5\xa1ega direktorja fotografije je prejel Milo\xc5\xa1 Srdi\xc4\x8d za slovenski film Pojdi z mano, najbolj\xc5\xa1i film festivala pa je film Blaznost re\xc5\xbeiserja Emina Alperja.\n_START_SECTION_\n8. FEMF 2017\n_START_PARAGRAPH_\nV Piranu se je zaklju\xc4\x8dil 8. Festival FEMF, ki je vse od torka gostil goste filmske industrije, kot so Goran Bogdan, igralec iz priznane televizijske serije Fargo, Mirsad Purivatra, dolgoletni direktor Sarajevskega filmskega festivala, Igor Mirkovi\xc4\x8d, direktor motovunskega filmskega festivala, Csaba Boll\xc3\xb3k, scenarist in re\xc5\xbeiser, ki je predstavljal mad\xc5\xbearsko na izboru za oskarje pa tudi \xc5\xa1tevilni uveljavljeni slovenski re\xc5\xbeiserji, Jan Cvitkovi\xc4\x8d, Marko Naber\xc5\xa1nik, Matja\xc5\xbe Ivani\xc5\xa1in, ter igralci kot so Boris Cavazza, ki je na festivalu prejel nagrado za igralski prispevek k slovenskemu filmu, Irena Kova\xc4\x8devi\xc4\x87, ki je v Montrealu prejela nagrado za najbolj\xc5\xa1o igralko. Festival je v petih dneh obiskovalcem na ogled ponudil 33 filmov iz 22 razli\xc4\x8dnih dr\xc5\xbeav. Letos je bila izpostavljena filmska produkcija Velike Britanije, poudarek pa je bil na glasbenih filmih. Na festivalu so direktorju Sarajevskega filmskega festivala, Mirsadu Purivatri, podelili nagrado za avtorski prispevek k evropskemu filmu, Boris Cavazza je na zaklju\xc4\x8dni prireditvi prejel nagrado za igralski prispevek k slovenskemu filmu, nagrado za najbolj\xc5\xa1i film je prejel film Slava v re\xc5\xbeiji Kristine Grozeve in Petra Valchanova, nagrado Vilka Fila\xc4\x8da za najbolj\xc5\xa1o fotografijo pa je prejel film Zadnji ledeni lovci, \xc5\xbeal \xc5\xbee pokojnega Jureta Breceljnika. Zaklju\xc4\x8dno slovesnost s podelitvijo nagrad, pod pokroviteljstvom pod\xc5\xbeupanje Meire Hot in \xc4\x8dastnim gostom ve\xc4\x8dera, filmskim igralcem Borisom Cavazzo, je vodila Lara Pirc. Za glasbeno spremljavo sta poskrbeli Nastja in Nives, gostje pa so se po projekciji zaklju\xc4\x8dnega filma festivala Apriline h\xc4\x8derke v re\xc5\xbeiji Michela Franca, ki je prejel nagrado na filmskem festivalu v Cannesu, zabavali ob glasbi InMotion banda. Festival vsako leto privabi ve\xc4\x8dje \xc5\xa1tevilo obiskovalcev in vedno ve\xc4\x8dja imena filmske industrije ter predstavlja jesensko kulturno popestritev mesta Piran.\n_START_SECTION_\n9. FEMF 2018\n_START_PARAGRAPH_\nV soboto, 6. oktobra, ob 20. uri je v Gledali\xc5\xa1\xc4\x8du Tartini v Piranu potekala zaklju\xc4\x8dna slovesnost. Festival je v \xc5\xa1tirih dneh obiskovalcem na ogled ponudil 23 filmov iz kar 24 razli\xc4\x8dnih dr\xc5\xbeav. Letos je bila izpostavljena filmska produkcija Francije, poudarek pa je bil na glasbenih filmih. V okviru festivala so leto\xc5\xa1nje leto med drugim gostili tudi priznanega islandskega re\xc5\xbeiserja in producenta, Friderika Thora Fridrikssona, katerega film \xe2\x80\x9cChildren of Nature\xe2\x80\x9d je bil nominiran za oskarja za najbolj\xc5\xa1i tujejezi\xc4\x8dni film, v okviru 9. FEMF-a pa je prejel nagrado za avtorski prispevek k evropskemu filmu._NEWLINE_Nagrado za najbolj\xc5\xa1i film je prejela romanti\xc4\x8dna drama Hladna vojna v re\xc5\xbeiji Pawla Pawlikowskega, nagrado Vilka Fila\xc4\x8da za najbolj\xc5\xa1o fotografijo pa je prejel Thomas W. Kiennast (film 3 dnevi z Romy Schneider). Festival se je leto\xc5\xa1nje leto odvijal kar na treh lokacijah, v Gledali\xc5\xa1\xc4\x8du Tartini, Mediadomu Pyrhani in Avditoriju Portoro\xc5\xbe, v \xc4\x8detrtek pa je gostil sre\xc4\x8danje in predstavitev zdru\xc5\xbeenj Folkets bio (\xc5\xa0vedska) in Art kino mre\xc5\xbee Slovenije, ki se ga je udele\xc5\xbeilo ve\xc4\x8d kot 30 \xc4\x8dlanov._NEWLINE_UTEMELJITEV \xc5\xbdIRIJE_NEWLINE_Nagrada za najbolj\xc5\xa1i film festivala: Hladna vojna, re\xc5\xbeiser Pawel Pawlikowski_NEWLINE_"Film Hladna vojna je poklon osebni preteklosti in hkrati te\xc5\xbekim politi\xc4\x8dnim razmeram re\xc5\xbeiserjeve domovine. V hladni vojni vro\xc4\x8dih src glasba odigra klju\xc4\x8dno vlogo. \xc4\x8crno-bela tehnika nakazuje umetni\xc5\xa1ko zvrst, v katero se je Pawlikowski spustil \xc5\xbee s predhodnim izvrstnim filmom Ida, in ga pravzaprav prav ta tehnika skupaj z vrhunsko fotografijo naredi brez\xc4\x8dasnega."_NEWLINE_Nagrada za najbolj\xc5\xa1o fotografijo: Thomas W. Kiennast, film 3 dnevi z Romy Schneider_NEWLINE_"Svetovno znane \xc4\x8drno-bele fotografije Roberta Lebecka, ki jih je posnel v tri dnevnem dru\xc5\xbeenju z Romy v Quiberonu, se zdaj zdi kot bi na filmu o\xc5\xbeivele glavno protagonistko. Direktor fotografije Thomas W. Kiennast v \xc4\x8drno-beli tehniki subtilno obarva kontradiktorno naravo in razburkano notranje do\xc5\xbeivljanje Romy Schneider. S sivino, ki se kot meglica vle\xc4\x8de skozi celoten film, pa gledalca posede v njeno hotelsko sobo in zasidra v bole\xc4\x8do du\xc5\xa1o."\n_START_SECTION_\n10. FEMF 2019\n_START_PARAGRAPH_\nJubilejni, deseti filmski festival FEMF bo potekal v Piranu.'